wickkiey/tamil-wikipedia-chunked huggingface dataset:
# ராட்டர்டாம் சண்டை

**ராட்டர்டாம் சண்டை** (*Battle of Rotterdam*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது நெதர்லாந்து சண்டையின் ஒரு பகுதியாகும். இதில் நாசி ஜெர்மனியின் படைகள் ராட்டர்டாம் நகரைத் தாக்கிக் கைப்பற்றின.  
மே 10, 1940 அன்று ஜெர்மனியின் மேற்குப் போர்முனைத் தாக்குதல் தொடங்கியது. பெல்ஜியம், பிரான்சு, லக்சம்பர்க் மற்றும் நெதர்லாந்து ஆகிய நான்கு நாடுகளையும் ஒரே நேரத்தில் ஜெர்மானியப் படைகள் தாக்கின. ராட்டர்டாம் நகர் நெதர்லாந்தின் எல்லையிலிருந்து சற்று தொலைவிலிருந்ததால் அதில் பலமான பாதுகாவல் படைகள் நிறுத்தப்படவில்லை. இதை பயன்படுத்திக் கொண்டு வான்குடை வீரரகளை மிதவை ஊர்திகளின் மூலமாக ராட்டர்டாம் நகரில் தரையிறக்கி அதைக் கைப்பற்றலாம் என்று திட்டமிட்டனர் ஜெர்மானிய தளபதிகள். மே 10ம் தேதி ஜெர்மானிய வீரர்கள் ராட்டர்டாம் நகரைச் சுற்றியுள்ள பகுதிகளில் தரையிறங்கத் தொடங்கினர். ராட்டர்டாமின் பாதுகாவல் படைகள் இதை எதிர்பார்க்காததால் பெரிய எதிர்வினை ஒன்றும் ஆற்றவில்லை. அடுத்த நான்கு நாட்களுக்கு இரு தரப்புக்கும் நடையே நடந்த சண்டையில் யாருக்கும் வெற்றி கிட்டவில்லை. நகரின் மத்தியில் ஓடிய மியூசே ஆற்றின் வடகரை நெதர்லாந்து படைகளின் வசமும் தென்கரை ஜெர்மானியர் வசமும் இருந்தன. ஜெர்மானியப் படைகளால் ஆற்றைகடந்து நகரைக் கைப்பற்ற முடியவில்லை. நெதர்லாந்தின் மற்ற பகுதிகளில் ஜெர்மானிய ராணுவம் வேகமாக முன்னேறி வந்ததால் ராட்டர்டாம் நகரம் விரைவில் சரணடைந்து விடுமென்று ஜெர்மானிய போர்த் தலைமையகம் நினைத்தது. ஆனால் நெதர்லாந்துப் படைகள் அவ்வாறுச் சரணடையாமல் இழுத்தடித்தன. இரு தரப்புக்குக்கும் போர் நிறுத்தப் பேச்சுவார்த்தைகள் நடந்து கொண்டிருக்கும் போதே ஜெர்மானிய வான்படை லுஃப்ட்வாஃபேயின் தளபதி ஹெர்மன் கோரிங் ராட்டர்டாம் நகரின் மீது குண்டுவீசுமாறு தனது படைகளுக்கு உத்தரவிட்ட்டர்.  
நகரில் பெரும் நாசத்தை ஏற்படுத்தினால், ராட்டர்டாம் அதிகாரிகள் பயந்து சரணடைந்து விடுவார்கள் என்று அவர் எண்ணினார். லுஃப்ட்வாஃபே குண்டு வீசிகள் ராட்டர்டாம் நகரை அடையும் முன்னரே ராட்டர்டாமின் ஆட்சியாளர்கள் சரணடைய ஒத்துக்கொண்டனர். ஆனால் இந்த செய்தி குண்டு வீசிகளுக்கு வானொலி மூலம் தெரிவிக்கப்பட்டு அவைகளைத் திருப்பி அழைக்குமுன் அவற்றுள் ஒரு பகுதி, ராட்டர்டாம் நகரை அடைந்து குண்டுகளை வீசியது. மொத்தம் 1150, ஐம்பது கிலோ குண்டுகளும் 158 இருநூற்று ஐம்பது கிலோ குண்டுகளும் வீசப்பட்டன. இந்த குண்டுகளால் நகரில் பெருந்தீ மூண்டு சுமார் 25,000 கட்டிடங்கள் எரிந்து சாம்பலாயின. 2.6 சதுர கி.மீ பரப்பளவுள்ள பகுதி முற்றிலும் நாசமானது. சுமார் 1000 பொதுமக்கள் கொல்லப்பட்டனர். இந்த நிகழ்வு ராட்டர்டாம் பிளிட்ஸ் என்று அழைக்கப்படுகிறது. ராட்டர்டாம் நகரம் ஏற்கனவே சரணடைந்துவிட்டதால் இந்த குண்டுவீச்சு தேவையற்ற ஒன்றாகிப் போனது.
# இணைப்புக்கோடு (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று இணைப்புக்கோடு (dash) ஆகும். சிறிய அளவான இணைப்புக்கோடு (–) en dash; நீண்ட இணைப்புக்கோடு (—) em dash. சிறிய அளவான இணைப்புக்கோட்டை **இணைப்புச் சிறுகோடு** என்று அழைக்கலாம். Hyphen (-) என்பதையும் சிலர் **இணைப்புச் சிறுகோடு** என்றே அழைக்கின்றனர்.  
இவண் **இணைப்புக்கோடு** என்பது (—) em dash என்னும் பொருளில் ஆகும்.
# எட்கர் தர்ஸ்டன்

கருப்பொருள் களஞ்சியம்]]
**எட்கர் தர்ஸ்டன்** (*Edgar Thurston*, 1855-1935) 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் தொடக்கத்திலும் சென்னை அருங்காட்சியகத்தின் பொறுப்பாளராக இருந்தார். பிரித்தானியரான இவர் சென்னையில் இருந்த காலத்தில் தென்னிந்தியாவின் சாதிகள், பழங்குடிகள் என்பன தொடர்பில் மானிடவியல் ஆய்வில் ஈடுபட்டுத் "தென்னிந்தியாவின் சாதிகளும் பழங்குடிகளும்" என்னும் ஏழு தொகுதிகளைக் கொண்ட பெரு நூலொன்றை எழுதியுள்ளார். இத்துறையில் முன்னோடியாக அமைந்துள்ள இந்நூல் தென்னிந்திய மானிடவியலின் ஒரு அடிப்படை நூலாக உள்ளது. மானிடவியலில் மட்டுமன்றி கடல்வாழ் உயிரினங்கள் பற்றியும், பழங்கால நாணயங்கள் பற்றியும் இவருக்கு ஆர்வம் இருந்தது. நாணயங்களைச் சேகரிப்பதிலும் அவற்றை ஆய்வு செய்வதிலும் ஈடுபட்டிருந்த தர்ஸ்டன் அது குறித்தும் நூல்களை எழுதியுள்ளார்.
# எட்கர் தர்ஸ்டன்

## வாழ்க்கை

எட்கர் தர்ஸ்டன் இங்கிலாந்தில் உள்ள கியூ (Kew) என்னுமிடத்தில் 1855 ஆம் ஆண்டு அவரது பெற்றோருக்கு இரண்டாவது மகனாகப் பிறந்தார். இவரது தந்தையார் சார்லசு பாசுவர்த் தர்ஸ்டன். இவர் எட்டனிலும் (Eton), பின்னர் இலண்டனில் உள்ள கிங்சு கல்லூரியின் மருத்துவப் பள்ளியிலும் கல்வி பயின்றார். 1877 ஆம் ஆண்டில் பட்டம் பெற்று வெளியேறினார். சில காலம் கிங்சு கல்லூரியின் அருங்காட்சியகப் பொறுப்பாளராகவும் இருந்துள்ளார். பின்னர் இந்தியாவுக்கு வந்த இவர் 1885 ஆம் ஆண்டில் சென்னை அருங்காட்சியகத்தின் பொறுப்பாளராகப் பணியில் அமர்ந்தார். ஏறத்தாழ 25 ஆண்டுகாலம் இப் பொறுப்பில் இருந்த தர்ஸ்டன், ஓய்வு பெற்ற பின்னர் இங்கிலாந்துக்குத் திரும்பினார். அங்கே அவர் தாவரங்கள் பற்றிய ஆய்வுகளில் ஈடுபட்டார். 1930 ஆம் ஆண்டில் "கார்ண்வாலின் பிரித்தானிய மற்றும் வெளிநாட்டுத் மரங்களும் செடிகளும்" என்னும் தலைப்பிலான நூலையும் வெளியிட்டார். 1935 ஆம் ஆண்டு தமது எண்பதாவது வயதில் பென்சான்சு என்னும் இடத்தில் தர்ஸ்டன் காலமானார்
# பெருந்தமனி

உடலில் மிகப்பெரிய தமனியானது **பெருநாடி** அல்லது **பெருந்தமனி** (*Aorta*) என அழைக்கப்படுகிறது. இடது கீழ் இதயவறையில் இருந்து ஆரம்பித்து வயிறு வரை நீண்டு, பின்னர் முடிவடையும் இடத்தில் இரு கிளைகளாகப் பிரிந்து பொதுப் புடைதாங்கி நாடியாகச் (common iliac artery) செல்லுகின்றது. உடலின் அனைத்துப் பாகங்களுக்கும் ஒட்சிசனேற்றிய குருதியைத் தொகுதிச் சுற்றோட்டம் மூலம் கொண்டு செல்லுகிறது.
# பெருந்தமனி

## பெருந்தமனியின் பகுதிகளும் செல்லும் பாதையும்

ஐந்து பகுதிகளாக பெருந்தமனி பிரிக்கப்பட்டுள்ளது:
- ஏறு பெருந்தமனி - இதயத்திற்கும் பெருநாடி வில்லிற்கும் இடைப்பட்ட பகுதி
- பெருநாடி வில் - உச்சிப் பகுதி, வில் போன்ற வளைந்த அமைப்பைக் கொண்டிருக்கும்.
- இறங்கு பெருந்தமனி - பெருநாடி வில்லில் இருந்து பெருந்தமனி பிரிவடையும் வரையிலான பகுதி
- நெஞ்சறைப் பெருநாடி - பிரிமென்றகட்டிற்கு (உதரவிதானம்) மேலே உள்ள இறங்கு பெருந்தமனியின் பகுதி
- வயிற்றுப் பெருநாடி - பிரிமென்றகட்டிற்குக் கீழே உள்ள இறங்கு பெருந்தமனியின் பகுதி
# பெருந்தமனி

## முளையவியல் மாற்றங்கள்

முலையூட்டி அல்லது பறவை இனத்துக்குரிய முளைய வளர்ச்சியின் போது ஆறு சோடி குருதிநாளங்கள் கொண்ட அமைப்பாக பெருநாடி விற்கள் விளங்குகின்றன, முளைய வளர்ச்சியின் போது இவற்றிலிருந்து தமனிகள் உருவாகுகின்றன. பெருநாடி விற்களில் உள்ள நான்காவது வளைவில் இருந்தே பெருந்தமனி (பெருநாடி) உருவாகுகிறது. மூன்றாவது வளைவில் இருந்து புயத்தலை நாடியும் (brachiocephalic artery), ஆறாவது வளைவில் இருந்து நுரையீரல் நாடியும் உருவாகுகின்றன.
# பெருந்தமனி

## சிறப்புக்கூறுகள்

பெருந்தமனியானது மீள்தன்மை கொண்டது, இந்தச் சிறப்பினால் பெருந்தமனி நன்றாக இழுபடக் கூடியதாக அமைந்துள்ளது. பெருந்தமனியிலேயே இரத்த அழுத்தமானது உயர்வாகக் காணப்படும், பெருந்தமனியில் இருந்து சிறிய தமனிகள், மயிர்த்துளைக்குழாய்களிற்குச் செல்லச்செல்ல அழுத்தம் குறைந்துகொண்டே செல்கின்றது.
மழமழப்புத் தசை, நரம்புகள், கலங்கள் போன்ற அமைப்புகளால் பெருந்தமனி உருவாக்கப்பட்டுள்ளது, இதன் சுவர் மூன்று வகையான படைகளைக் கொண்டுள்ளது, அவையாவன:
- வெளியங்கிப்படை ( tunica adventitia),
- நடுவங்கிப்படை (tunica media),
- உள்ளங்கிப்படை (tunica intima).
பெருந்தமனிக்குரிய ஊட்டப்பொருளை மிகச்சிறிய தமனியான நாளக்குழல் (vasa vasorum – *தமனிகளின் தமனி*) வழங்குகிறது. பெருந்தமனிவில்லிலே காணப்படும் அழுத்த ஏற்பிகளும் (baroreceptors) வேதிய உணர்வு ஏற்பிகளும் (chemoreceptors) குருதி அழுத்தத்தையும் குருதியில் கரியமிலவளியின் அளவினையும் கண்காணித்து மூளையின் நீள்வளையமையவிழையத்திற்குத் தகவலை அனுப்புகின்றன. இத்தகவலைப் பெற்ற மூளையின் செயற்பாடு மூலம் உடலின் சமநிலை பேணப்படுகிறது.
# சிசு நாகேந்திரன்

**சிசு நாகேந்திரன்** (ஆகத்து 9, 1921 - பெப்ரவரி 10, 2020) இலங்கையில் திரைப்படங்கள் மூலமும், நகைச்சுவை நிகழ்ச்சிகள் மூலமும் அறியப்பட்ட பல்துறைக் கலைஞர், எழுத்தாளர், ஆய்வாளர். அச்சுவேலியைச் சேர்ந்த நகைச்சுவைக் கலைஞர் சக்கடத்தார் இராஜரத்தினத்துடன் இணைந்து எண்ணற்ற மேடை நிகழ்ச்சிகளை வழங்கியவர். நாடக அரங்கக் கல்லூரி தயாரித்த பல நாடகங்களிலும் முக்கிய பாத்திரங்களில் நடித்தார். இலங்கையில் இருந்து புலம் பெயர்ந்து, இலண்டனிலும், பின்னர் அவுஸ்திரேலியாவிலும் வாழ்ந்தவர்.
# சிசு நாகேந்திரன்

## வாழ்க்கைக் குறிப்பு

இலங்கையில் மலையகத்தில் பணிபுரிந்த மருத்துவர் சுந்தரம்பிள்ளைக்கும், சின்னம்மாளுக்கும் இரண்டாவது மகனாக கேகாலையில் பிறந்தவர் சிசு நாகேந்திரன். யாழ்ப்பாணம் பரமேசுவராக் கல்லூரியில் (தற்போதைய யாழ்ப்பாணப் பல்கலைக்கழகம்) இலண்டன் மற்றிக்குலேசன் வகுப்பு வரை படித்தார். பின்னர் யாழ்ப்பாணம் மத்திய கல்லூரியில் கணக்கியல், சுருக்கியல், வர்த்தகம் முதலிய துறைகளிலும் கற்றுத் தேறினார்.  
1944 இல் இலங்கை அரச சேவையிலே சேர்ந்து, சுருக்கெழுத்தராகப் பணியாற்றினார். பின்னர் படிப்படியாக உயர்ந்து கணக்காளராகவும் கணக்காய்வாளராகவும் பல்வேறு திணைக்களங்களிலே பணியாற்றி, 1979 இல் இளைப்பாறினார்.  
இவர் எழுதிய அந்தக்காலத்து யாழ்ப்பாணம் என்னும் நூல் யாழ்ப்பாணத்தின் சமூக வரலாற்றினைப் பதிவு செய்யும் ஆவணங்களுள் முக்கியமானதாகும்.
# சிசு நாகேந்திரன்

## நாடகக் கலைஞர்

கொழும்பில் 'ராஜ் நகைச்சுவை நாடக மன்றம்' நடத்திய பல நாடகங்களில் இவர் பங்கேற்றார். யாழ்ப்பாணம் அச்சுவேலியைச் சேர்ந்த கலைஞர் ராஜரத்தினத்துடன் இணைந்து 'சக்கடத்தார்' நாடகத்தில் நடித்தார். இந்நாடகம் ஆயிரம் தடவைகளுக்கு மேல் மேடையேறியது. நாடகக் கலைஞர்கள் தாசீசியஸ், குழந்தை சண்முகலிங்கம் போன்றோருடன் நாடக அரங்கக் கல்லூரி தயாரித்த பல நாடகங்களில் நடித்துள்ளார்.
# சிசு நாகேந்திரன்

## நாடகக் கலைஞர்

### நடித்த நாடகங்களில் சில

- சக்கடத்தார்
- ஆச்சிக்குச் சொல்லாதே
- வா கோட்டடிக்கு
- கவலைப்படாதே
- மின்னுவதெல்லாம் பொன்னல்ல
- அவமானம்
- ஊர் சிரிக்குது
- அது அப்ப - இது இப்ப
- திருநாவுக்கரசுவின் 'இனி என்ன கலியாணம்'
- கவிஞர் அம்பியின் ''வேதாளம் சொன்ன கதை' கவிதை நாடகம்
- 'சிறாப்பர் குடும்பம்' (வானொலி நாடகம்)
- 'லண்டன் கந்தையா' (வானொலி நாடகம்)  
இவற்றை விட இலண்டனில் தாசீசியசின் 'களரி' நாடக மன்றத்தில் இணைந்து 'புதியதொரு வீடு', 'அபசுரம்', 'எந்தையும் தாயும்' ஆகிய நாடகங்களில் நடித்திருந்தார்..
# பெர்க்லி பல்கலைக்கழக தமிழ் மாநாடு

**பெர்க்லி பல்கலைக்கழக தமிழ் மாநாடு** என்பது கலிபோர்னியா பெர்க்லி பல்கலைக்கழ தமிழ்த் துறையால் ஒழுங்கு செய்யப்படும் தமிழ் மாநாடு ஆகும். இந்த மாநாடு 2005 இல் இருந்து தொடர்ச்சியாக நடைபெற்று வருகிறது. இதில் பொதுவாக தமிழ் மொழியின் பண்டைய இலக்கியக்கியங்கள் ஆழமான ஆய்வுக்கு எடுக்கப்படுகின்றன.
# இந்தியவியல் தமிழியல் நிறுவனம் (கோலோன் பல்கலைக்கழகம்)

**இந்தியவியல் மற்றும் தமிழ்க்கல்வி நிறுவனம் (கொலோன் பல்கலைக்கழகம்)** (இடாய்ச்சு மொழி: ***Instituts für Indologie und Tamil-Studien*** ஆங்கிலம்: ***Institute of Indology and Tamil Studies***) என்பது ஜெர்மனியில் உள்ள கொலோன் பல்கலைக்கழகத்தில் உள்ள பல்கலைக் கழகக் கல்விப் பிரிவு ஆகும்.  
தமிழ்க் கல்வி மற்றும் ஆய்வுப்பணிகளில் நீண்டகாலமாகப் பங்காற்றி வரும் இந்நிறுவனம், கொலோன் பல்கலைக்கழகத்தின் மறுசீரமைப்புக்குப் பிறகு 2012 முதல் தத்துவத்துறையின் தெற்கு மற்றும் தென்கிழக்காசிய கல்வி நிறுவனத்தின் (*Instituts für Südasien- und Südostasien-Studien (SASOA)*) ஒரு பகுதியாகச் செயல்படுகிறது .  
எட்டாம் தமிழ் இணைய மாநாடு இதன் ஒத்துழைப்போடு ஜெர்மனியில் நடைபெற்றது.
# இந்தியவியல் தமிழியல் நிறுவனம் (கோலோன் பல்கலைக்கழகம்)

## பணிகள்

பல்துறை ஆராய்ச்சிகளுக்கு முன்னுரிமை அளிக்கப்படுகிறது.
# இந்தியவியல் தமிழியல் நிறுவனம் (கோலோன் பல்கலைக்கழகம்)

## பணிகள்

### மொழியறிவியல்

- தமிழ் மற்றும் மலையாள மொழியாய்வுகள்
- நவீன மொழி கற்பித்தல்
# இந்தியவியல் தமிழியல் நிறுவனம் (கோலோன் பல்கலைக்கழகம்)

## பணிகள்

### சமூகவியல்

1. மதுரையைச் சுற்றியுள்ள பகுதிகளின் இன அமைப்பியல், சமூகவியல் மற்றும் பொதுப் பண்பாடு முதலியவற்றை உள்ளடக்கிய மாபெரும் ஆய்வு
1. தென்னிந்திய சமூகம், தலித் மற்றும் பழங்குடியின குழுக்கள் பற்றிய ஆய்வுகள்
1. கிராமங்களில் பண்பாடு, சமயங்கள், மக்கள் இன அமைப்புகள், சமூகக் கட்டமைப்புகள்
1. பாண்டிச்சேரி பல்கலைக்கழக மானிடவியல் துறையுடனும் தென்னிந்திய நாட்டுப்புறச் சங்கத்துடனும் (SIFS) இணைந்து முன்னாள் பிரெஞ்சு இந்திய மானிடவியல், மற்றும் தென்னிந்திய நாட்டுப்புறம் பற்றிய ஆய்வுகள்
1. தென் இந்தியா மற்றும் தென் கிழக்கு ஆசிய நாடுகள் (குறிப்பாக கம்போடியா) இடையிலான பண்பாட்டுப் பரிமாற்றம் தொடர்பான ஆய்வுகள்
# இந்தியவியல் தமிழியல் நிறுவனம் (கோலோன் பல்கலைக்கழகம்)

## பணிகள்

### மருத்துவம்

கொலோன் பல்கலைக்கழகம இந்தியவியலில் ஆயுர்வேதம் மற்றும் சித்த மருத்துவ ஆய்வுகள் நடைபெறுகின்றன. தமிழகத்தின் மற்றும் கேரளாவின் உள்நாட்டு அறிஞர்களின் ஒத்துழைப்புடன் ஆயுர்வேதம் மற்றும் சித்த மருத்துவத்திடையே ஒப்பீடு செய்யப்படுகிறது.
# பாண்டிச்சேரி பிரெஞ்சு நிறுவனம்

**பாண்டிச்சேரி பிரெஞ்சு நிறுவனம்** என்பது புதுச்சேரியில், பிரான்சு நாட்டின் அரசின் துணையுடன் இயங்கும் ஒரு ஆய்வு நிறுவனம் ஆகும். இது ழான் ஃபில்லியொசாவால் நிறுவப்பட்டது. இந்தியவியல், சமூக அறிவியல், தொல்லியல், சூழ்நிலையியல் ஆகிய துறைகளில் இது ஆய்வுகளை மேற்கொள்கிறது. இந்தியவிலின் ஒரு முக்கிய பிரிவாக தமிழியல் துறையும் உள்ளது. இந்த நிறுவன நடுவத்தில் பல்லாயிரக்கணக்கான தமிழ் ஆவணங்கள் உள்ளன.  
தமிழகம், கர்நாடகம், ஆந்திரம், கேரளம், புதுச்சேரி, பிஹார், உத்தரபிரதேசம், மத்தியப்பிரதேசம், மஹாராஷ்டிரம், ஒடிசா, பஞ்சாப், ஜம்மு காஷ்மீர் போன்ற மாநிலங்களில் உள்ள கோயில்களின் சிலைகள், கோயில்களில் வரையப்பட்டுள்ள மூலிகை ஓவியங்கள், கோயில் நகைகள், ஓலைச்சுவடிகள் என 1,35,629 ஒளிப்படங்களை டிஜிட்டல் மயப்படுத்தி வைத்துள்ளனர். மேலும் பழங்காலத்து ஓலைச் சுவடிகளை தனியாக நூலகம் வைத்துப் பாதுகாத்து வருகிறார்கள். இந்நிறுவனம் ஆய்வு மாணவர்களுக்கு அரிய கருவூலமாக உள்ளது.  
இந்நிறுவனத்தினர் 1956-லிருந்து தற்போது வரை 2,500 ஊர்களுக்குப் பயணித்து ஏறத்தாழ 4000 இடங்களில் உள்ள கோயில் சிலைகள் மற்றும் நினைவுச் சின்னங்களை ஒளிப்படங்களாக ஆவணப்படுத்தி இருக்கிறது.  
இந்நிறுவனத்திடம் உள்ள தமிழ்நாடு தொடர்பான தொல்லியல் ஆவணங்களை, தமிழக இந்து சமய அறநிலையத் துறை கேட்டுள்ளது.
# பாண்டிச்சேரி பிரெஞ்சு நிறுவனம்

## தமிழியல் பிரிவு ஆய்வுகள்

- தற்கால தமிழ்ப் பண்பாடு
- தமிழ் சைவ தேவாரங்கள்
- Historical Atlas of South India
# சாய்கோடு (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று சாய்கோடு (slash) ஆகும். சாய்கோடுகள் இருவகைப்படும். அவற்றுள் **முன்சாய்கோடு** (forward slash) (/) மட்டுமே நிறுத்தக்குறியாகப் பயன்படுகிறது. **பின்சாய்கோடு** (back slash) (\) கணினி மொழி வழக்கில் மட்டுமே உள்ளது; நிறுத்தக்குறியாகப் பயன்படுவதில்லை.  
இங்கே *சாய்கோடு* என்று குறிக்கப்படுவது *முன்சாய்கோடு* ஆகும்.
# சாய்கோடு (தமிழ் நடை)

## சாய்கோடு:(/)

சாய்கோடு இடவேண்டிய இடங்கள் எடுத்துக்காட்டுகளுடன் கீழே தரப்படுகின்றன.  
1) ஒன்றுக்குப் பொருத்தமான சில மாற்றங்களைத் தரும்போது அவற்றுக்கு இடையில் சாய்கோடு இடுவது முறை.  
:எடுத்துக்காட்டுகள்:  
:*மாணவரின் தாய்மொழியாகத் தமிழ்/மலையாளம்/தெலுங்கு இருத்தல் வேண்டும்.*  
:*கட்டுரையில் வரும் ஆங்கிலச் சொற்கள் அடிக்கோடு/சாய்வெழுத்து இட்டுக் காண்பிக்கப்பட வேண்டும்.*  
2) அலுவலகக் கடிதங்களில் கோப்பு குறித்த விவரங்களுக்கு இடையில் சாய்கோடு இடுவது முறை.  
:எடுத்துக்காட்டுகள்:  
:*அரசாணை எண்: 12/7/003/பணி நியமனம் குறித்து/ நாள்: 19.10.2000*  
:*கோப்பு எண்: 2/33அ*  
3) பணத்தொகையைக் குறிக்கும் எண்ணை அடுத்து சாய்கோடு இடுவது முறை.  
:எடுத்துக்காட்டு:  
:*ரூ. 2000/-*, *ரூ. 2000/=*  
(குறிப்பு: மேலே காட்டியவாறு சாய்கோட்டை அடுத்து இணைப்புச் சிறுகோட்டையோ சமக்குறியையோ பயன்படுத்தும் வழக்கமும் உள்ளது.)  
4) வலைத்தள முகவரி எழுதுவதில் சாய்கோடு பயன்படுகிறது.  
:எடுத்துக்காட்டு:  
:http://en.wikipedia.org/wiki/Slash_(punctuation)  
5) செய்யுளை எடுத்தெழுதும்போது வரி பிரிப்பதற்கு சாய்கோடு பயன்படுகிறது. தெளிவு கருதி சாய்கோட்டின் முன்னும் பின்னும் ஒரு வெற்றிடம் இடுவதும் உண்டு.  
:எடுத்துக்காட்டு:  
:*அகர முதல எழுத்தெல்லாம் ஆதி / பகவன் முதற்றே உலகு* (குறள் 1)  
:*அறிவ(து) அறிந்தடங்கி அஞ்சுவ(து) அஞ்சி / உறுவ து(உ)லகுவப்பச் செய்து - பெறுவதனால் / இன்புற்று வாழும் இயல்புடையார்*
:*எஞ்ஞான்றும் / துன்புற்று வாழ்தல் அரிது* (நாலடியார், 74)  
4) *மற்றும்* என்னும் பொருள் தரும்படியாக அடுக்கி வரும் சொற்களுக்கு இடையிலும் தொடர்களுக்கு இடையிலும் சாய்கோடு இடுவதில்லை.  
:எடுத்துக்காட்டு:  
:*அந்த ஊரில் விடுதி, பேருந்து வசதி உண்டு.*  
(விடுதி/பேருந்து என்று எழுதுவதைத் தவிர்க்கலாம்.)
# அடிக்கோடு (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாள வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும். இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் ஒன்று **அடிக்கோடு** (underline, underscore) ஆகும். படிப்பவரின் கவனத்தை ஈர்க்க இக்குறி பயன்படுகிறது.
# அடிக்கோடு (தமிழ் நடை)

## அடிக்கோடு (_)

சிறப்புக் கவனம் செலுத்தப்பட வேண்டிய வாக்கியத்தையோ வாக்கியங்களையோ குறிக்க அடிக்கோடு பயன்படுத்தப்படுகிறது. கையெழுத்தில் அடிக்கோடு இடுதல் வழக்கம். தட்டச்சு செய்வதிலும் கணினி முறையிலும் அவ்வழக்கம் உள்ளது. ஆயினும் அடிக்கோடு இடுவதற்குப் பதிலாக *சாய்வெழுத்து* அல்லது **தடித்த எழுத்து** முறை இன்று கணினி உலகிலும் அச்சுத்துறையிலும் பரவலாகக் கையாளப்படுகிறது.  
:எடுத்துக்காட்டு:  
:புகைபிடித்தல் உடல்நலக் கேடு விளைவிக்கிறது என்பது அனைவரும் அறிந்ததே. ஆனால் புகைபிடித்தலால் ஏற்படுகின்ற மற்றொரு தீய விளைவு *பணம் பாழடிக்கப்படுதல்* (**பணம் பாழடிக்கப்படுதல்**) என்பதைப் பலரும் கருத்தில் கொள்வதில்லை.
# உடுக்குறி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று உடுக்குறி (asterisk) ஆகும்.
# உடுக்குறி (தமிழ் நடை)

## உடுக்குறி (*)

பக்கத்தின் அடியில் சிறப்புத் தகவல் கொடுக்கப்பட்டுள்ளது என்பதைக் காட்ட உடுக்குறி பயன்படுகிறது.  
:எடுத்துக்காட்டு:  
:''ஒரு நாடோடியின் கதை
:*கா. மலைச்சாமி **  
(பக்கத்தின் அடியில் உடுக்குறி இட்டு, கீழ்வரும் குறிப்பு தரப்படுகிறது)  
ஆசிரியர் தம் மறைவுக்கு முன் இறுதியாக அனுப்பிய படைப்பு.
# கர்ட் வானெகெட்

**கர்ட் வானெகட்** (Kurt Vonnegut; நவம்பர் 11, 1922&nbsp;– ஏப்ரல் 11, 2007) 20ம் நூற்றாண்டில் பெரும் தாக்கத்தை ஏற்படுத்திய அமெரிக்க எழுத்தாளர். இவரது படைப்புகளில் அங்கதம், இருண்ட நகைச்சுவை, அறிபுனை போன்ற பாணிகள் கலந்து காணப்படுகின்றன. மனித நேய நம்பிக்கை கொண்டிருந்த வானேகட், அமெரிக்க மனிதநேயர்களின் அமைப்பின் கெளரவத் தலைவராகவும் பணியாற்றினார்.
# கர்ட் வானெகெட்

### போர்க்கைதி

அமெரிக்காவின் இண்டியானா மாநிலத்தில் பிறந்த வானேகட், கார்நெல் பல்கலைக்கழகத்தில் படித்தார். கல்லூரியில் படித்துக் கொண்டிருக்கும் போதே அமெரிக்க தரைப்படையில் சேர்ந்து இரண்டாம் உலகப் போரில் பங்கேற்றார். 1944ல் பல்ஜ் சண்டையின் போது நாசி ஜெர்மனியின் படையினரால் கைது செய்யப்பட்டார். வானேகட் டிரெஸ்டென் நகரில் போர்க்கைதியாக இருந்த போது நேசநாட்டு வான்படைகள் அந்நகரின் மீது எரிகுண்டுகளை வீசி பெரும் தாக்குதல் நடத்தின. பெப்ரவரி 1945ல் நடந்த இந்த குண்டுவீச்சில், டிரெஸ்டன் நகரின் பெரும்பகுதி அழிந்தது, 25,000 மக்கள் உயிரிழந்தனர். வானெகட்டும் அவருடை சக கைதிகளும் நிலத்தடியில் அமைந்திருந்த ஒரு இறைச்சி கூடத்தில் (slaughterhouse) அடைக்கப்பட்டிருந்ததால், உயிர் தப்பினர். இந்த குண்டுவீச்சினால் நிகழ்ந்த பெரும் உயிர்ச்சேதம் வானெகெட்டை வெகுவாகப் பாதித்தது. அவரது பிற்கால படைப்புகளில் அவரது டிரெஸ்டன் நகர அனுபவங்களின் தாக்கங்கள் காணக்கிடைக்கின்றன.
# கர்ட் வானெகெட்

### எழுத்தாளர் பணி

போர் முடிந்து தாயகம் திரும்பிய வானெகட், சிக்காகோ பல்கலைக்கழகத்தில் மானுடவியல் துறையில் முதுகலை மாணவராகச் சேர்ந்தார். படிப்பை பாதியிலேயே விட்டுவிட்டு பத்திரிக்கை நிருபரானார். 1950ல் அவரது முதல் சிறுகதை வெளியானது. 1950களிலும், 60களிலும் மேலும் சில புத்தகங்கள் வெளியாயின. 1965ல் அவரது *ஸ்லாட்டர்ஹவுஸ் ஃபைவ் (Slaugterhouse Five)* வெளியாகி பெரும் வெற்றி கண்டது. அடுத்த முப்பதாண்டுகளில் பல புதினங்கள், சிறுகதைகள், குறுபுதினங்களை எழுதினார். *கேட்ஸ் கிரேடில் (Cat's Cradle), பிரேக்ஃபாஸ்ட் ஆஃப் சாம்பியன்ஸ் (Breakfast of Champions), டெட் ஐ டிக் (Deadeye Dick)* ஆகியவை இவரது பிற குறிப்பிடத்தக்க படைப்புகள். பொதுவாக சோஷியலிய மற்றும் அமைதிவாத நிலைப்பாடுகளைக் கொண்டிருந்த அவர் வியட்நாம் போர், இரண்டாவது வளைகுடாப் போர் ஆகிய போர்களைக் கடுமையாக எதிர்த்தார். வானெகெட் அமெரிக்க அறிபுனை மற்றும் அங்கத இலக்கிய உலகின் பெரும்புள்ளிகளில் ஒருவராகக் கருதப்படுகிறார்.
# படிமம்:Kurt Vonnegut at CWRU.jpg

## Fair use rationale

As Kurt Vonnegut is no longer living, it is believed that no new freely-licensed images of him can be created. Therefore a low resolution image such as this one may be used under to illustrate the subject of the Kurt Vonnegut article.
# விக்கிப்பீடியா:முதற்பக்கக் கட்டுரைகள்/பரிந்துரைகள்

தமிழ் விக்கிப்பீடியாவில் முதற்பக்கக் கட்டுரைகள் ஒவ்வொரு வாரமும் இற்றைப்படுத்தப்படும் ஒரு முதற்பக்கப் பகுதி. **முதற்பக்கத்தில்** காட்சிப்படுத்துவதற்காகக் கட்டுரைகளைப் பரிந்துரைப்பவர்கள் இங்கு அவற்றைப் பட்டியலிடுமாறு கேட்டுக் கொள்ளப்படுகின்றனர்.
# விக்கிப்பீடியா:முதற்பக்கக் கட்டுரைகள்/பரிந்துரைகள்

## முதற்பக்கக் கட்டுரைக்கான தகுதிகள்

- கட்டுரையில் **ஒரு படம் இருக்க வேண்டும்** அல்லது படம் இணைக்கத்தக்க கட்டுரையாக இருக்க வேண்டும் (பொது உரிம படிமம், படிமக் கொள்கைக்கு ஏற்புடையது).
- கட்டுரை சிறிதாக இருந்தாலும் **முழுமையானதாக இருக்க வேண்டும்**. பயனுள்ள தகவல்களைத் தர வேண்டும்.
- காட்சிப்படுத்தும் முன்னர் தேவையான **உரை திருத்தங்களை செய்வது நன்று**.
- நடுவு நிலைமை மீறல் அறிவிப்பு போன்ற விடயங்கள் (எ.கா: ஆதாரம் தேவை) உள்ள கட்டுரைகளை காட்சிப்படுத்த வேண்டாம்.
- சிறியவர்களும், பள்ளி மாணவர்களும் காணத்தகுந்ததாக இருத்தல் நல்லது.
- ஏற்கனவே **காட்சிப்படுத்தப்பட்ட கட்டுரைகளைத் தவிருங்கள்**.
- **பிறந்த நாள் / நினைவு நாள், ஒலிம்பிக்சு போன்ற சிறப்பு நிகழ்வுகள்** என குறிப்பிட்ட நாட்களில் காட்சிப்படுத்தினால் சிறப்பாக இருக்கக் கூடிய கட்டுரைகளுக்கு, பரிந்துரையின் போது முன்கூட்டியே அத்தகவலைத் தருவது நன்று.
- முதற்பக்கத்தில் காட்சிப்படுத்துவதற்கு கட்டுரைத் தலைப்பின் முக்கியத்துவம் அவ்வளவு முக்கியமான காரணி அன்று. கட்டுரை தன்னளவில் சிறப்பாக எழுதப்பட்டிருந்தால் போதுமானது. எனவே, ஏன் காட்சிப்படுத்த வேண்டும் என்ற விளக்கத்தைத் தரத் தேவை இல்லை.
- கட்டுரைகள் ஒரே மூலத்தைக் கொண்டு எழுதப்பட்டிருக்கக் கூடாது, **குறைந்தது 5 மூலங்கள் வேண்டும்**.
- மிக அவதாகமாக எழுதப்படாதவரை தற்போது வாழும் தனிநபர்களையும் காட்சிப்படுத்துவதையும் தவிர்க்கலாம்.
# விக்கிப்பீடியா:முதற்பக்கக் கட்டுரைகள்/பரிந்துரைகள்

## ஏற்புடைய பரிந்துரைகளை காட்டும் வரிசை முறைக்கான வழிகாட்டல்

- ஒவ்வொரு வாரமும் வெவ்வேறு துறையைச் சார்ந்த, வெவ்வேறு பயனர்கள் பெருமளவு எழுதிய, பரிந்துரைத்த கட்டுரைகள்.
- பரிந்துரைகள் நெடுநாட்கள் தேங்காமல் பார்த்துக் கொள்ள வேண்டும். பரிந்துரைக்கப்படும் நாளை அறிய, பரிந்துரை கட்டுரையின் அருகில் கையொப்பமிடவும்.
- சிறப்பு நாட்களை முன்னிட்டு அவை தொடர்பான கட்டுரைகளுக்கு முன்னுரிமை தரலாம் (எ.கா: பொங்கல், நத்தார், ரமலான நோன்பு, ஒலிம்பிக், தலைவர்கள் பிறந்த / இறந்த நாட்கள்...)
# விக்கிப்பீடியா:முதற்பக்கக் கட்டுரைகள்/பரிந்துரைகள்

## அடுத்த வாரத்திற்கான முதற்பக்கக் கட்டுரைகள்

குறிப்பு : இங்கு வரும் வார முதற்பக்கக் கட்டுரைகளைப் பட்டியல் இடுகிறோம். **முதற்பக்கத்தில் காட்டும் முன்னரே, இக்கட்டுரைகளைக் கவனித்து உரை திருத்தி, விரிவாக்கி மேம்படுத்த வேண்டுகிறோம்.** இக்கட்டுரைகளைக் காட்டுவதில் மறுப்பு ஏதும் இருந்தால் உரையாடல் பக்கத்தில் தெரிவிக்கலாம். ஒவ்வொரு வாரமும் வெவ்வேறு துறை சார்ந்த கட்டுரைகளைக் காட்டுவது நன்று என்பதாலும், இதில் ஒரு தொடர்ச்சியைப் பேணுவது நல்லது. நீங்கள் விரும்பும் கட்டுரைகள் முதற்பக்கத்தில் இடம் பெற கீழே உள்ள பயனர் பரிந்துரைகள் பகுதியில் பரிந்துரையுங்கள். நன்றி.
# விக்கிப்பீடியா:முதற்பக்கக் கட்டுரைகள்/பரிந்துரைகள்

## அடுத்த வாரத்திற்கான முதற்பக்கக் கட்டுரைகள்

### இவ்வாரத்தில் இடம்பெற வேண்டியது

- விக்கிப்பீடியா:முதற்பக்கக் கட்டுரைகள்/
# விக்கிப்பீடியா:முதற்பக்கக் கட்டுரைகள்/பரிந்துரைகள்

## அடுத்த வாரத்திற்கான முதற்பக்கக் கட்டுரைகள்

### அடுத்து இடம்பெற இருப்பவை

| முதற்பக்கக் கட்டுரையானது தற்போது விசேட வார்ப்புருவின் உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.  
**<big>சனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big>**  
**இவற்றினை உருவாக்கிக் குறித்த தினத்திற்கு முன்னர் முழுமையாகாமல் இருக்கும் படி விடவேண்டாம்.** அடுத்து இடம்பெற இருப்பதை உருவாக்க விரும்பின் **விக்கிப்பீடியா:முதற்பக்கக் கட்டுரைகள்/மணல்தொட்டி** இல் உருவாக்கி **பூரணமடைந்த பின்னர் மட்டுமே சரியான திகதிக்கு வழிமாற்றி விடுக**. கீழுள்ளவை உருவாக்கப்பட்டு **பூரணமாகாமல் இருத்தல்** முதற்பக்கத்தில் பிழைகளை ஏற்படுத்த நேரிடும். | } |
| --- | --- |  
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
# விக்கிப்பீடியா:முதற்பக்கக் கட்டுரைகள்/பரிந்துரைகள்

## அடுத்த வாரத்திற்கான முதற்பக்கக் கட்டுரைகள்

### அண்மையில் இடம்பெற்றவை

1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
1. விக்கிப்பீடியா:முதற்பக்கக் கட்டுரைகள்/
# விக்கிப்பீடியா:முதற்பக்கக் கட்டுரைகள்/பரிந்துரைகள்

## பயனர் பரிந்துரைகள்

### சரிபார்க்கப்பட்டவை

- பெலோப்பிடாசு -கு. அருளரசன்
- ஏதெனியன் இரண்டாவது கூட்டணி -கு. அருளரசன்
- தொல்காப்பியம்
- பாரதிதாசன்
- அம்பேத்கர்
- திருவள்ளுவர்
- திருவண்ணாமலை
- மு. கருணாநிதி
# விக்கிப்பீடியா:முதற்பக்கக் கட்டுரைகள்/பரிந்துரைகள்

## பயனர் பரிந்துரைகள்

### சரிபார்க்கப்பட வேண்டியவை

- குசானப் பேரரசு – சுப. இராஜசேகர்
- கோரின் முகம்மது – சுப. இராஜசேகர்
- நூத்துபியப் பண்பாடு -- எஸ். பி. கிருஷ்ணமூர்த்தி
- மம்லூக்கிய மரபு (தில்லி) – சுப. இராஜசேகர்
- கில்ஜி வம்சம் – சுப. இராஜசேகர்
- சையிது வம்சம் – சுப. இராஜசேகர்
- லௌதி வம்சம் – சுப. இராஜசேகர்
- நசிருதீன் உமாயூன் - சுப. இராஜசேகர்
- மச்சலி (புலி)--கு. அருளரசன் (பேச்சு) 13:38, 28 சூன் 2025 (UTC)
- பெலோரஸ் ஜேக்--கு. அருளரசன் (பேச்சு) 10:55, 23 ஆகத்து 2025 (UTC)
- ஆப்கான்-சீக்கியப் போர்கள் --எஸ். பி. கிருஷ்ணமூர்த்தி
- அசோகரின் தூண்கள் --எஸ். பி. கிருஷ்ணமூர்த்தி
# விக்கிப்பீடியா:முதற்பக்கக் கட்டுரைகள்/பரிந்துரைகள்

## பயனர் பரிந்துரைகள்

### மேம்பாடு தேவைப்படும் பயனர் பரிந்துரைகள்

- துசிடிடீஸ் -கு. அருளரசன் - உரை திருத்தம் தேவை. --இரவி (பேச்சு) 06:57, 21 செப்டெம்பர் 2025 (UTC)
- * சிரக்கூசாவின் முதலாம் தியோனீசியசு -கு. அருளரசன் - உரை திருத்தம் தேவை. கூகுள் மொழிபெயர்ப்பில் காணப்படும் தேவையில்லாத அந்நிய நடை, நிறுத்தற்குறிகள் தென்படுகின்றன. - --இரவி (பேச்சு) 06:57, 21 செப்டெம்பர் 2025 (UTC)
- :தற்போது உரைதிருத்தம் செய்துள்ளேன் கு. அருளரசன் (பேச்சு) 15:14, 21 செப்டெம்பர் 2025 (UTC)
- மேம்பாடு தேவைப்படும் பயனர் பரிந்துரைகள் 2012
- மேம்பாடு தேவைப்படும் பயனர் பரிந்துரைகள் 2013
- மேம்பாடு தேவைப்படும் பயனர் பரிந்துரைகள் 2014
- மேம்பாடு தேவைப்படும் பயனர் பரிந்துரைகள் 2015
- மேம்பாடு தேவைப்படும் பயனர் பரிந்துரைகள் 2017
- மேம்பாடு தேவைப்படும் பயனர் பரிந்துரைகள் 2025
# விக்கிப்பீடியா:முதற்பக்கக் கட்டுரைகள்/பரிந்துரைகள்

## வார்ப்புருக்கள்

முதற் பக்கத்தில் இடம் பெறும் கட்டுரைகளுக்கு பேச்சுப் பக்கத்தில் இடவேண்டிய வார்ப்புரு:  
முதற்பக்கக் கட்டுரையைத் தொடங்கிய பயனரின் பேச்சுப் பக்கத்தில் இட வேண்டிய வார்ப்புரு:  
(அளபுருக்கள்: கட்டுரை பெயர்; மாதம், தேதி, ஆண்டு)
# ஜவகர்லால் நேரு தேசிய நகர்ப்புறப் புனரமைப்புத் திட்டம்

**ஜவகர்லால் நேரு தேசிய நகர்புற புனரமைப்புத் திட்டம்** (*Jawaharlal Nehru National Urban Renewal Mission*) என்பது இந்தியாவில் உள்ள முக்கிய மற்றும் பெரு நகரங்களின் உட்கட்டமைப்பு வசதிகளை நிர்மாணிப்பற்காகவும் நகர்புற ஏழ்மை ஒழிப்புக்க்காகவும் இந்திய அரசால் துவங்கப்பட்ட திட்டம் ஆகும்.
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## பின்னணி

இந்தியாவின் நகர்ப்புற மக்கள்தொகை நாட்டின் மொத்த மக்கள் தொகையுடன் ஒப்பிடுகையில் இந்திய விடுதலைக்குப் பிறகு கணிசமான அளவில் பெருகி வருகிறது. 2001 ஆம் ஆண்டு மக்கள்தொகை கணக்கெடுப்பின்படி மொத்த மக்கள் தொகையான 100 கோடியில் நகர்ப்புறங்களில் மட்டும் 28 கோடி (அதாவது ஏறக்குறைய 28 சதவிகிதமாக) இருந்தது. இந்தியாவின் புதிய பொருளாதாரக் கொள்கையின் காரணமாக 2021 ஆம் ஆண்டிற்குள் இது 40 சதவிகிதத்தை எட்டக்கூடும் என்று எதிர்பார்க்கப்படுகிறது. மேலும் இந்தியாவின் அப்போதைய பொருளாதார வளர்ச்சியில் நகர்புறங்களின் பங்களிப்பு 69 சதவிகிதம் இருக்கும் என்றும் கணக்கிடப்பட்டுள்ளது. எனவே நகர்புற வாழ்க்கைத் தரத்தை உயர்த்துவதும், உட்கட்டமைப்பை மேம்படுத்துவதும் அவசிமெனக் கருதிய இந்திய அரசு நகர்புற மேம்பட்டுக்கான திட்டத்தை வகுத்தது.
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## திட்டத்தின் நோக்கம்

1. தேர்ந்தெடுக்கப்பட்ட நகரங்களின் உட்கட்டமைப்பு வசதிகளை ஒருங்கிணைத்து மேம்படுத்துதல்.
1. பயன்பெறும் நகரங்களில் புதிய சொத்துக்களை உருவாக்கி நிர்வகிப்பதில் ஒரு உட்தொடர்பை ஏற்படுத்துவதன் வாயிலாக மேம்படுத்தப்பட்ட உட்கட்டமைப்பு வசதிகள் எக்காலத்திலும் வலுவிழந்துவிடாத வகையில் சுயசார்புடையதாக மாற்றுவதற்கு உதவிபுரிதல்.
1. நகரில் நிரந்தரமாக இருந்து வரும் நெரிசல்களை சமாளிப்பதற்கு உள்ளாட்சி அமைப்புகளுக்கு உதவுதல். தேவையானால் நிதியுதவி வழங்குதல்.
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## பயனடையும் நகரங்களை தேர்ந்தெடுக்கும் முறைகள்

2001ம் ஆண்டு இந்திய மக்கள் தொகை கணக்கெடுப்பின்படி நாற்பது லட்சத்திற்குள் மேலாக மக்கள் தொகை கொண்ட நகரங்கள் 'A' பிரிவு பெருநகரங்களாக, ஒன்றிலிருந்து நான்கு லட்சம் வரையுள்ள நகரங்கள் 'B' பிரிவு நகரங்களாகவும் அடையளப்படுத்தப்பட்டுகின்றன. இவை தவிர மாநில தலைநகரங்கள் மற்றும் வரலாற்று சிறப்பு மிக்க நகரங்களும் இந்த திட்டத்தின்கீழ் பயனடைய தகுதியான நகரங்கள் ஆகும். இவ்வகை நகரங்கள் 'C' பிரிவாக கருதப்படும்.
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## தேர்ந்தெடுக்கப்பட்ட தகுதியான நகரங்கள் மற்றும் பெருநகரங்கள்

இந்த திட்டத்தின்படி மக்கள் தொகை நாற்பது லட்சத்திற்குள் மேலாக உள்ள நகரங்கள் பெருநகரங்களாக அடையளப்படுத்தப்பட்டுகின்றன. அந்த அடிப்படையில் கீழே உள்ள நகரங்கள் அதிக நிதி ஒதுக்கீட்டை பெற தகுதியான பெருநகரங்கள் ஆகும்.
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## தேர்ந்தெடுக்கப்பட்ட தகுதியான நகரங்கள் மற்றும் பெருநகரங்கள்

### பெருநகரங்கள்

- டெல்லி
- பாரிய மும்பை
- அகமதாபாத்
- பெங்களூர்
- சென்னை
- கொல்கத்தா
- ஹைதராபாத்
# ஜவகர்லால் நேரு தேசிய நகர்ப்புறப் புனரமைப்புத் திட்டம்

## தேர்ந்தெடுக்கப்பட்ட தகுதியான நகரங்கள் மற்றும் பெருநகரங்கள்

### நகரங்கள்

1. பட்னா
1. பரிதாபாது
1. போபால்
1. லூதியானா
1. ஜெய்ப்பூர்
1. லக்னோ
1. மதுரை
1. நாசிக்
1. புனே
1. கொச்சி
1. வாரணாசி
1. ஆக்ரா
1. அமிர்தசரஸ்
1. விசாகப்பட்டினம்
1. வதோதரா
1. சூரத்
1. கான்பூர்
1. நாக்பூர்
1. கோயம்புத்தூர்
1. மீரட்
1. ஜபல்பூர்
1. ஜாம்ஷெட்பூர்
1. அசன்ஷோல்
1. அலகாபாத்
1. விஜயவாடா
1. ராஜ்கோட்
1. தன்பாத்
1. இந்தூர்
# முற்றுப்புள்ளி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.
# முற்றுப்புள்ளி (தமிழ் நடை)

## முற்றுப்புள்ளி இட வேண்டிய இடங்கள்

ஒரு சொற்றொடர் அல்லது வாக்கியம் முடிவுற்றது என்பதைக் குறிக்க முற்றுப்புள்ளி பயன்படுகிறது.  
முற்றுப்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  
:1) கூற்று வாக்கியத்தின் முடிவில் முற்றுப்புள்ளி இடுவது முறை.  
:எடுத்துக்காட்டு:  
:*தமிழ் இலக்கியம் கடந்த இரு நூற்றாண்டுகளில் விரைவாக வளர்ச்சியடைந்தது.*  
:2) ஏவல் வாக்கியத்தின் முடிவில் முற்றுப்புள்ளி இடுவது முறை.  
:எடுத்துக்காட்டு:  
:*விளக்கம் அறிய இருபதாம் பக்கம் புரட்டுக.*  
:3) மேற்கோள் பெற்றுவரும் வாக்கியத்தின் இறுதியில் மேற்கோள்குறிக்கு முன் முற்றுப்புள்ளி இடுவது முறை.  
:எடுத்துக்காட்டு:  
:*"செய்வன திருந்தச் செய்க."*  
:4) கிடக்கை வரிசையில் அமைக்கும் பட்டியலின் இறுதியில் முற்றுப்புள்ளி இடுவது முறை.  
: எடுத்துக்காட்டு:  
:*திருக்குறளில் மூன்று பெரும் பிரிவுகள் உண்டு. அவை: அறத்துப்பால், பொருட்பால், காமத்துப்பால்.*  
:5) கிடக்கை வரிசையில் அமைக்கும் முகவரியின் இறுதியில் முற்றுப்புள்ளி இடுவது முறை.  
:எடுத்துக்காட்டு:  
:*வ. எழில், கதவு எண் 24, வடக்குத் தெரு, பூந்துறை, கன்னியாகுமரி மாவட்டம்.*  
:6) ஒரு வாக்கியம் முழுவதும் பிறை அடைப்பிற்குள் வந்தால் முடிவில் வரும் பிறை அடைப்பிற்கு முன்னால் முற்றுப்புள்ளி இடுவது முறை.  
:எடுத்துக்காட்டு: *நாட்டுக்கு நற்பணியாற்ற மாணவர் முன்வர வேண்டும். (பிறருக்கும் அக்கடமை உண்டு.)*  
:7) ஒரு வாக்கியத்தின் முடிவில் கூடுதல் தகவல் பிறை அடைப்பிற்குள் தரப்பட்டிருந்தால் பிறை அடைப்பிற்கு வெளியே முற்றுப்புள்ளி இடுவது முறை.  
:எடுத்துக்காட்டு:  
:*சில ஆங்கிலச் சொற்கள் பெருவழக்காக உள்ளன (பேப்பர் போன்றவை).*
# காற்புள்ளி (தமிழ் நடை)

**காற்புள்ளி** என்பது நிறுத்தக்குறிகளுள் ஒன்றாகும். இக்குறி, பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படுத்தப்படுகிறது.
# காற்புள்ளி (தமிழ் நடை)

## கால்புள்ளி தேவை இல்லாத இடங்கள்

:1) தேதியைப் பின்வரும் முறைகளில் குறிப்பிடும்போது கால்புள்ளி தேவை இல்லை.  
:எடுத்துக்காட்டுகள்:  
:*25 மார்ச்சு 1978*
:*1978 மார்ச்சு 25*  
:2) முகவரியைப் பின்வரும் முறையில் எழுதும்போது கால்புள்ளி தேவை இல்லை.  
:எடுத்துக்காட்டு:  
:*உமா அச்சகம்*
:*22 காளையார் கோவில் தெரு*
:*திருநெல்வேலி 627 006*
# அரைப்புள்ளி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.
# அரைப்புள்ளி (தமிழ் நடை)

## அரைப்புள்ளி இட வேண்டிய இடங்கள்

எழுத்தில் கருத்துகளை வெளிப்படுத்தும்போது **கால்புள்ளி** குறிக்கின்ற இடைவெளியைவிட சற்றே மிகுந்த அளவு இடைவெளியைக் குறிக்க **அரைப்புள்ளி** பயன்படுகிறது. அரைப்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  
:1) ஒரு குறிப்பிட்ட கருத்தை மையமாகக் கொண்ட முற்றுத்தொடர்களுக்கு இடையில் அரைப்புள்ளி இடுவது முறை.  
:எடுத்துக்காட்டு:  
:*புயற்காற்று வீசியதும் மரங்கள் சாய்ந்தன; ஒலைக் கூரைகள் பறந்தன; மண்சுவர்கள் இடிந்து விழுந்தன.*  
:2) காரணத்தையும் விளைவுகளையும் குறித்து வரும் முற்றுத்தொடர்களுக்கு இடையில் அரைப்புள்ளி இடுவது முறை.  
:எடுத்துக்காட்டு:  
:*காந்தி சொன்னார்; கதர் அணிந்தோம்.*  
:3) *ஒப்புமைப்படுத்துதல்,* *மாறுபட்ட நிலைகளை இணைத்துக் காட்டுதல்* என்னும் பொருட்கூறுகளை அடிப்படையாகக் கொண்ட முற்றுத்தொடர்களுக்கு இடையில் அரைப்புள்ளி இடுவது முறை.  
:எடுத்துக்காட்டு:  
:*அறிஞர்கள் அடக்கமாக இருப்பார்கள்; மூடர்கள் ஆரவாரம் செய்வார்கள்.*  
:4) ஒரு தொகுப்பு ஒன்றுக்கு மேற்பட்ட விவரங்களைக் கொண்டிருக்கும்போது தொகுப்புகளுக்கு இடையில் அரைப்புள்ளி இடுவது முறை.  
:எடுத்துக்காட்டு:  
:*பேச்சுப்போட்டியில் கலந்துகொண்டவர்கள்: செல்வி, மதுரை; அமுதன், குளத்தூர்; அறவாணன், திருவையாறு; கண்ணகி, பூம்புகார்.*
# முக்கால்புள்ளி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும்பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும் செய்திப் பரிமாற்றத்தில் குழப்பம் ஏற்படாமல் தவிர்க்கவும் கருத்துத் தெளிவு துலங்கவும் படிப்பவரின் அக்கறையைத் தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.
# முக்கால்புள்ளி (தமிழ் நடை)

## முக்கால்புள்ளி இட வேண்டிய இடங்கள்

எழுத்தில் கருத்துகளை வெளிப்படுத்தும்போது **அரைப்புள்ளி** குறிக்கின்ற இடைவெளியைவிட மேலும் சற்றே மிகுந்த அளவு இடைவெளியைக் குறிக்க **முக்கால்புள்ளி** பயன்படுகிறது. ஒரு வாக்கியத்தில் சம முக்கியத்துவம் வாய்ந்த பகுதிகளை வேறுபடுத்திக் காட்ட அரைப்புள்ளி பயன்படுகிறது என்றால், முக்கால்புள்ளி ஒரு சொற்றொடரைத் தொடர்ந்து வரும் பகுதி அச்சொற்றொடரின் கருத்தை மேலும் விரிவாக்கி, தெளிவுபடுத்தி, விளக்கியுரைப்பதைக் குறிக்கிறது.  
முக்கால்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  
:1) செய்தியை அறிமுகப்படுத்தும் *என்னவென்றால்* போன்ற சொற்கள் இல்லாதபோது முக்கால்புள்ளி இடுவது முறை.  
:எடுத்துக்காட்டு:  
:*தலைவரைச் சந்தித்ததும் எல்லோரும் கேட்ட கேள்வி: அடுத்த கூட்டம் எப்போது?*  
:2) தலைப்புபோல் பொதுவாகக் கூறப்பட்டதற்கும் அதன் விரிவாகக் கூறப்பட்ட விவரங்களுக்கும் இடையில் முக்கால்புள்ளி இடுவது முறை.  
:எடுத்துக்காட்டு:  
:''நல்ல தமிழில் எழுத வேண்டுமென்றால் நாம் அறிய வேண்டியவை: இலக்கணம், இலக்கியம், மொழி நடை."  
:3) வரையறையை அல்லது விளக்கத்தை அறிமுகப்படுத்தும் *என்பது,* *என்றால்* போன்ற சொற்கள் இல்லாதபோது முக்கால்புள்ளி இடுவது முறை.  
:எடுத்துக்காட்டு:  
:*சான்றோர்: அறிவில் சிறந்தோர்.*  
:4)கூற்றை அறிமுகப்படுத்தும் *கூறியதாவது* போன்ற சொற்கள் இல்லாதபோது முக்கால்புள்ளி இடுதல் முறை.  
:எடுத்துக்காட்டுகள்:  
:*ஆசிரியர்: மூவேந்தர் யார்?*
:*மாணவர்: சேர சோழ பாண்டியர்.*  
:5) விவரங்களைப் பட்டியல் முறையில் ஒன்றன்பின் ஒன்றாகத் தரும்போது முக்கால்புள்ளி இடுவது முறை.  
:எடுத்துக்காட்டுகள்:  
:*பெயர்: வைரமுத்து*
:*ஊர்: திருவண்ணாமலை*  
:6) ஒருவரை அவருடைய செயல்பாட்டோடு அல்லது செயல்பாட்டுக்கு உரியதோடு தொடர்புபடுத்த முக்கால்புள்ளி இடுவது முறை.  
:எடுத்துக்காட்டுகள்:  
:*இயக்கம்: மணியன்*
:*இசை: பாணன்*  
:7) நாளேட்டுத் தலைப்புச் செய்திகளில் தலைப்பை முதன்மைப்படுத்திக் கூறும்போது அந்தத் தலைப்புக்கும் அதனோடு தொடர்புடைய நபர், நிறுவனம் போன்றவற்றுக்கும் இடையில் முக்கால்புள்ளி இடுவது முறை.  
:எடுத்துக்காட்டு:  
:*வரலாறு காணா நிலநடுக்கம்: ஈரானில் பத்தாயிரம் பேர் பலி*  
:8) நாளேட்டுத் தலைப்புச் செய்திகளில் இடத்தையும் நிகழ்ச்சியையும் தொடர்புபடுத்தும்போது அவற்றுக்கு இடையில் முக்கால்புள்ளி இடுவது முறை.  
:எடுத்துக்காட்டு:  
:*சென்னை: தமிழ்ப் புத்தகக் கண்காட்சி*  
:9) விவிலிய நூல்களிலிருந்து மேற்கோள் காட்டும்போது அல்லது அவற்றை அடிக்குறிப்பில் இடும்போது அதிகாரம் வசனம் எனப் பிரிப்பதற்கு முக்கால்புள்ளி இடுவது முறை.  
:எடுத்துக்காட்டுகள்:  
:*"இயேசு, 'விண்ணகத்திலிருந்து இறங்கிவந்த வாழ்வு தரும் உணவு நானே' என்றார்" (யோவான் 6:51)*  
:*"இயேசு, 'உங்கள் பகைவரிடமும் அன்புகூருங்கள்; உங்களைத் துன்புறுத்துவோருக்காக இறைவனை வேண்டுங்கள்' என்றார்"* (மத்தேயு 5:44)''  
:10) நேரம் குறிப்பிடும்போது இத்தனை மணிக்கு என்று கூற மணிக்கும் மணித்துளிக்கும் இடையே முக்கால்புள்ளி இடுவது முறை.  
:எடுத்துக்காட்டு:  
:*காலை 10:30க்கு நாங்கள் வந்து சேர்ந்தோம்.*  
:*பேருந்து மாலை 6:45க்குப் புறப்படவிருக்கின்றது.*
# ஜம்பைக் கல்வெட்டு

**ஜம்பைக் கல்வெட்டு** என்பது, தமிழ்நாட்டில் ஜம்பை என்னும் இடத்தில் கண்டுபிடிக்கப்பட்ட ஒரு தமிழ் பிராமிக் கல்வெட்டு ஆகும். ஜம்பை விழுப்புரம் மாவட்டத்தில், தென் பெண்ணை ஆற்றங் கரையில், திருக்கோயிலூர் நகரத்துக்கு அண்மையில் அமைந்துள்ள ஒரு சிறிய ஊர். இவ்வூரின் தொன்மையான பெயர், "வாளையூர்" என்பதாகும்.இவ்வூரின் கிழக்குப் பகுதியில் அமைந்துள்ள குகை ஒன்றிலேயே இக் கல்வெட்டு அமைந்துள்ளது. குகையின் உட்பகுதியில் அமைந்துள்ளமையால் மழை, வெயில், காற்று போன்றவற்றால் அதிகம் பாதிக்கப்படாமல் இன்னும் தெளிவாகவே உள்ளது. கிமு முதலாம் நூற்றாண்டைச் சேர்ந்ததாகக் கணிக்கப்பட்டுள்ள இக் கல்வெட்டு தமிழ்நாட்டு வரலாற்றைப் பொறுத்தவரை மிகவும் முக்கியத்துவம் கொண்ட ஒரு கல்வெட்டாகக் கருதப்படுகின்றது.
# ஜம்பைக் கல்வெட்டு

## கண்டுபிடிப்பு

1981 ஆம் ஆண்டில் தமிழ்நாடு தொல்லியல்துறை ஆய்வு மாணவர் திரு. கா. செல்வராஜ் என்பவரால் இக் கல்வெட்டுக் கண்டுபிடிக்கப்பட்டது.பிறகு இது, "ஜம்பை - ஓர் ஆய்வு" எனும் நூலாக தமிழ்நாடு தொல்லியல் துறையால் 156 ஆவது நூலாக 2005 ஆம் ஆண்டு வெளியிடப்பட்டது. அப்போது தமிழ்நாடு தொல்லியல்துறை இயக்குநராக இருந்த ஆர். நாகசாமி இதனை ஆய்வு செய்து ஆங்கில நாளிதழ் ஒன்றில் கட்டுரையாக வெளியிட்டார். இக்கண்டுபிடிப்பு அண்மைக்காலக் கல்வெட்டுக் கண்டு பிடிப்புக்களுள் முக்கியமான கண்டுபிடிப்பாக இருந்தும் பல அறிஞர்கள் இதன் நம்பகத் தன்மை குறித்து ஐயுறவு கொண்டிருந்தனர்.
# ஜம்பைக் கல்வெட்டு

## கல்வெட்டின் உள்ளடக்கம்

சங்ககாலத் தமிழ் இலக்கியமான புறநானூற்றில் பேசப்படுபவனும், தகடூர்த் தலைவனுமாகிய அதியமான் நெடுமானஞ்சி ஒரு குகை வாழிடத்தைத் தானமாகக் கொடுத்ததை இக் கல்வெட்டு அறிவிக்கின்றது.
:*கல்வெட்டின் செய்தி:* ஸத்திய புத்திரன் அதியன் நெடுமான் அஞ்சி என்பவர் தானமாகக் கொடுத்தே பாளி (சமணர் படுக்கை)  
சங்ககால அரசன் ஒருவனின் பெயர் கொண்ட கல்வெட்டுச் சான்று ஒன்று கிடைத்தது இக் கல்வெட்டின் ஒரு சிறப்பு. அத்துடன், அதியமான் இக் கல்வெட்டில் "சதிய புத்தோ" என்னும் அடை மொழியுடன் குறிப்பிடப்பட்டுள்ளான். இதன்மூலம் அசோகனின் கல்வெட்டொன்றில், சேர, சோழ, பாண்டியர்களுடன் "சதிய புத்தோ" எனக் குறிப்பிடப்பட்டுள்ள அரசகுலம் எது என்பது குறித்து நிலவிய விவாதங்களுக்கும் முற்றுப்புள்ளி வைப்பதாக அமைந்ததும் இதன் இன்னொரு சிறப்பு ஆகும்.
# தமிழ் வளர்த்த கிருத்தவர்கள் (நூல்)

**தமிழ் வளர்த்த கிருத்தவர்கள்** எனும் நூல் ஆர்.சி.சம்பத்தால் எழுதப்பட்டு சுரா பதிப்பகத்தினரால் வெளியிடப்பட்டது. இந்நூல்வீரமாமுனிவர், போப்பையர், எல்லீசர், கால்டுவெல், ரேனியஸ் ஐயர், எச். ஏ. கிருட்டிணப்பிள்ளை, மாயூரம் வேதநாயகம் பிள்ளை, வேதநாயக சாஸ்திரியார் மற்றும் அகராதிப் பணியில் அருந்தொண்டு ஆற்றிய கிருத்துவர்களின் வரலாறு கூறப்பட்டுள்ளது.
# இதய அடைப்பிதழ் நோய்

**இதய அடைப்பிதழ் நோய்** (Valvular heart disease) என்பது இதயத்தின் அடைப்பிதழ்களில் ஏற்படும் குறைபாடுகளால் உண்டாகும் நோயாகும். இதய அடைப்பிதழ்க் குறைபாடுகள் பிறவிக்குறைபாடாகவோ அல்லது பிறப்பின் பின்னர் பெற்றதாகவோ இருக்கலாம். நோயின் தீவிரத்தைப் பொறுத்து மருந்துகள் மூலமாகவோ அல்லது திருத்தல் அறுவைச்சிகிச்சை அல்லது அடைப்பிதழ் மாற்று அறுவைச்சிகிச்சை மூலமாகவோ சிகிச்சை மேற்கொள்ளப்படுகிறது.
# இதய அடைப்பிதழ் நோய்

## அடைப்பிதழ் நோய்களின் வகை

| பெருந்தமனி அடைப்பிதழ் | பெருந்தமனி அடைப்பிதழ்க் குறுக்கம் | பெருந்தமனி அடைப்பிதழ்க் குறைதிறன்/ பின்னொழுக்கு |  |
| --- | --- | --- | --- |
| இருகூர் அடைப்பிதழ் | இருகூர் அடைப்பிதழ்க் குறுக்கம் | இருகூர் அடைப்பிதழ்க் குறைதிறன்/ பின்னொழுக்கு |  |
| முக்கூர் அடைப்பிதழ் | முக்கூர் அடைப்பிதழ்க் குறுக்கம் | முக்கூர் அடைப்பிதழ்க் குறைதிறன்/ பின்னொழுக்கு |  |
| நுரையீரல் அடைப்பிதழ் | நுரையீரல் அடைப்பிதழ்க் குறுக்கம் | நுரையீரல் அடைப்பிதழ்க் குறைதிறன்/ பின்னொழுக்கு | } |  
ஒவ்வொரு அடைப்பிதழிலும் குறுக்கம், குறைதிறன் என இருவகையான குறைபாடுகள் ஏற்படலாம்:
# இதய அடைப்பிதழ் நோய்

## அடைப்பிதழ் நோய்களின் வகை

### குறுக்கம்

அடைப்பிதழின் இதழ்கள் திறக்கும்போது உருவாகும் துவாரமானது சுருக்கம் அடைதல் குறுக்கம் எனப்படுகிறது. அடைப்பிதழ்களின் இதழ்கள் ஒன்றுடன் ஒன்று ஒட்டி இருப்பதால் இந்த நிலைமை ஏற்படலாம். இதன் போது ஒரு பகுதியில் இருந்து வேறொரு பகுதிக்குச் செல்லும் குருதியின் அளவு மட்டுப்படுத்தப்படுவதோடு குருதி தேங்கி குறிப்பிட்ட இதயவறையில் அழுத்தம் அதிகரிக்கிறது.  
**குறுக்கத்தை ஏற்படுத்தக்கூடிய காரணிகள்:**
- பிறப்புக் குறைபாடு
- வாத இதயவழற்சி (rheumatic carditis)
- வாதக்காய்ச்சல் (rheumatic fever)
- கல்சியம் அல்லது நாரிழையத்தால் இதழ்கள் தடிப்படைதல் (பிறப்புக்குறைபாட்டில் அல்லது வயது முதிர்ச்சியில் காணலாம்)
# இதய அடைப்பிதழ் நோய்

## அடைப்பிதழ் நோய்களின் வகை

### குறைதிறன்

அடைப்பிதழின் இதழ்கள் உரியமுறையில் மூடப்படாமை இதற்குக் காரணமாகிறது. குறைதிறன் என்பது இதழ்களின் செயல்திறன் இழப்பு ஆகும், இதனால் குருதியை ஒருவழியே செலுத்தும் செயற்பாடு பாதிக்கப்பட்டு, வந்த வழியே குருதி பின்னோக்கிச் செல்கிறது, இது பின்னொழுக்கு எனப்படும்.  
**குறைதிறனை அல்லது பின்னொழுக்கை ஏற்படுத்தக்கூடிய காரணிகள்:**
- பிறப்புக் குறைபாடு
- வாத இதயவழற்சி
- இதய உள்ளுறை அழற்சித் தொற்று (Infective endocarditis)
- சிபிலிசு பெருந்தமனி அழற்சி (Syphilitic aortitis)
- விரிவு இதயத் தசைநோய் (dilated cardiomyopathy)
- வயது முதிர்ச்சி
- காயங்களினால் அடைப்பிதழ் கிழிபடுதல்
- இதயவாயினாண்கள், நுண்காம்புத்தசை பாதிப்புக்குள்ளாதல்  
பெருந்தமனி, இருகூர் அடைப்பிதழ் நோய்கள் இடது இதய நோய்கள் பிரிவுக்குள் அடங்குபவை ஆகும். இடது இதயத்தில் காணப்படும் மிகையான அழுத்தம் காரணமாக வலது இதய அடைப்பிதழ் நோய்களைக் காட்டிலும் இவை ஏற்படும் வீதம் அதிகமாக இருக்கின்றது.
# இதய அடைப்பிதழ் நோய்

## இயல்புப்பிறழ்ந்த வளர்ச்சி (dysplasia)

இதய அடைப்பிதழ் இயல்புப்பிறழ்ந்த வளர்ச்சி எனப்படுவது முளைய வளர்ச்சியின் போது அடைப்பிதழ்களின் உருவாக்கத்தில் ஏற்படும் குறை ஆகும். எடுத்துக்காட்டாக, ஃபாலோவின் நாலியம் (Tetralogy of Fallot ) நான்கு வகையான பிறப்புக்குறைபாட்டை இதயத்தில் கொண்டுள்ளது, இதில் ஒன்றாக நுரையீரல் அடைப்பிதழ்க் குறுக்கம் அடங்குகிறது. எப்சுதெய்னின் இயல்புப் பிறழ்வு (Ebstein's anomaly) முக்கூர் அடைப்பிதழில் ஏற்படும் குறைபாடாகும்.
# இஃகவ்

**இஃகவ்** (*eHow*) என்பது பல விடயங்களை ஒவ்வொரு படியாக எப்படிச் செய்வது என்று விபரத்து கையேடுகளைக் கொண்ட விக்கி வலைத்தளம் ஆகும். இதில் ஒரு மில்லியனுக்கு மேற்பட்ட கட்டுரைகளும், 170 000 மேற்பட்ட நிகழ்படங்களும் உள்ளன. இது ஒரு வணிகத் தளம் ஆகும்.
# இஃகவ்

## விமர்சனங்கள்

டிமாண்ட் மீடியா மற்றும் இஃகவ்குறிப்பாக அதிக அளவு குறைந்த தரம் வாய்ந்த உள்ளடக்கம் மற்றும் உள்ளடக்க பண்ணையாக செயல்படுவதற்காக விமர்சிக்கப்படுகின்றன , தரமான தகவல்களில் கவனம் செலுத்துவதை விட, தேடல் முடிவுகளில் அதிக மதிப்பெண் பெற விரும்பும் உள்ளடக்கத்திற்கு பங்களிப்பாளர்களுக்கு குறைந்த கட்டணங்களை செலுத்துகின்றன, மோசமான தரமான கட்டுரைகளுடன், முக்கியமாக தகவல்களைக் காட்டிலும் தேடல் முடிவுகளை அதிகரிக்கும் நோக்கம் கொண்டது.  
2010 மற்றும் 2011 ஆம் ஆண்டுகளில் கூகிள் உள்ளடக்க நெறிமுறைகளின் தரவரிசை மற்றும் தாக்கத்தை குறைக்கும் நோக்கில் தங்கள் வழிமுறைகளில் மாற்றங்களைச் செயல்படுத்தியது. இந்த மாற்றங்கள் டிமாண்ட் மீடியா தளங்களுக்கான போக்குவரத்தில் 40% வீழ்ச்சிக்கு வழிவகுத்தன. டிமாண்ட் மீடியா வழிமுறை மாற்றங்களுக்கு பதிலளித்தது, அவர்களின் வணிக மாதிரி திடமாக இருப்பதாகக் கூறினார்.  
ஜாக் ஹெர்ரிக் , இஃகவ் முன்னாள் உரிமையாளர், துவங்கியுள்ளது விக்கிகஃவ் உள்ளடக்கத்தை படைப்பு விக்கி முறை இறுதியில் உயர் தர படைப்பை என்று நிறைவு பெற்ற பிறகு. இஃகவ்விற்கும் விக்கிகஃவ்விற்கும் உள்ள வித்தியாசத்தை அவர் விவரித்தார், "ஒரு மெக்டொனால்டு பர்கர் மற்றும் ஒரு அற்புதமான, வீட்டில் சமைத்த உணவை சாப்பிடுவது".  
தேடுபொறி டக்டக்கோ<nowiki/>வின் தலைமை நிர்வாக அதிகாரி கேப்ரியல் வெயின்பெர்க், மற்ற டிமாண்ட் மீடியா வலைத்தளங்களுடன் சேர்ந்து , நிறுவனத்தை "உள்ளடக்க ஆலை" என்று முத்திரை குத்துகிறார், ஏனெனில் வலைத்தளத்தின் தேடுபொறி இயக்கப்படும் உள்ளடக்கம், குறைந்த கட்டுரை தரம் மற்றும் குறைந்த எழுத்தாளர் சம்பளம். டிமண்ட் மீடியா விளம்பரங்களை ஊக்குவிக்கும் நோக்கங்களுக்காக கூகிள் தேடல்களில் அதிக இடத்தைப் பெற வடிவமைக்கப்பட்ட குறைந்த தரம் வாய்ந்த உள்ளடக்கத்தை உருவாக்குகிறது என்ற வெயின்பெர்க்கின் கருத்தின் காரணமாக டக் டக் கோ ஈஹோ உள்ளடக்கத்தை வடிகட்டுகிறது .  
மற்றொரு தேடுபொறியான பிளெக்கோ இஃகவ்வை ஸ்பேம் என்று கருதி , தளத்தை தடுப்புப்பட்டியலில் பட்டியலிட்டு, இஃகவ்முடிவுகளை வடிகட்டினார்.  
வயர்ட்<nowiki/>பத்திரிகை இஃகவ் மற்றும் டிமாண்ட் மீடியாவையும் விமர்சித்து, அவற்றின் உள்ளடக்கத்தை அழைக்கிறது: "ஸ்லாப்டாஷ்" மற்றும் "தொழிற்சாலை பணம் சம்பாதிக்கும் உள்ளடக்கத்தை முத்திரையிடுகிறது.
# மெசுத் ஓசில்

**மெசுட் ஓசில்** (**Mesut Özil**, பி. அக்டோபர் 15, 1988) ஒரு செருமானிய கால்பந்தாட்ட வீரர். தற்போது இங்கிலாந்தின் பிரீமியர் லீக் (இபில்) பிரிவில் ஆர்சனல் அணிக்காக விளையாடி வருகிறார். இவர் 2006ம் ஆண்டிலிருந்து செருமானிய இளையோர் தேசிய அணிக்காக விளையாடி வருகிறார். 2009ம் ஆண்டிலிருந்து செருமானிய தேசியக் கால்பந்தாட்ட அணியிலும் இடம்பெற்றுவருகிறார். ஓசில் 2010 உலகக்கோப்பை கால்பந்துப் போட்டிகளில் சிறந்த விளையாட்டு வீரருக்கு வழங்கப்படும் தங்கப்பந்து (Golden Ball) விருதுக்காக பரிந்துரை செய்யப்பட்டதன் மூலம் பிரபலமானார். தனது முதுநிலை தொழில்முறைக் கால்பந்து வாழ்க்கையை, அவரது சொந்த ஊரின் கால்பந்துக் கழகமான சால்கெவில் 2006-ஆம் ஆண்டில் தொடங்கினார்; இக்கழகம் செருமனியின் முதல்தர கால்பந்துக் கூட்டிணைவான புன்டசுலீகாவில் இடம்பெற்றிருக்கிறது. 2008-ஆம் ஆண்டில் மற்றொரு புன்டசுலீகா கழகமான வெர்தர் பிரெமனுக்கு மாற்றலானார். 2010 உலகக்கோப்பைப் போட்டிகளில் அவரது சிறந்த ஆட்டத்தின் காரணமாக, ரியல் மாட்ரிட் அணி ஆகத்து, 2010-இல் அவரை வாங்கியது. 2013-ஆம் ஆண்டின் "கோடைக்கால விளையாட்டுவீரர்களுக்கான மாற்றல் சாளரத்தின்" கடைசி நாளில், £42.5 மில்லியனுக்கு ஆர்சனலுக்குப் பெயர்ந்தார்; இதுவே, அக்கழகத்தினால் ஒரு வீரருக்குக் கொடுக்கப்பட்ட அதிகபட்ச விலையாகும். மேலும், இந்த விற்பனைமூலம் அதிக விலை போன செருமானிய கால்பந்தாட்டக்காரர் என்ற பெருமைக்கும் உரித்தானவரானார்.  
ஓசில் ஒரு தாக்கும்-நடுக்கள வீரராவார்; இவர் தனது பந்துகடத்தும் நேர்த்தி மற்றும் தாக்காட்டத்தை மேம்படுத்தும் திறனுக்காக பெரிதும் அறியப்படுபவர் ஆவார். அவரது பந்துகடத்தும் திறனும், தனது சக-அணி வீரர்களுக்கு கோலடிக்கும் வாய்ப்புகளை ஏற்படுத்தித் தரும் விதத்தில் முன்னாள் கால்பந்து ஜாம்பவானான "ஜீனதின் ஜிதேனுடன்" ஒப்பிடப்படுகிறார். 2011-ஆம் ஆண்டில் ஐரோப்பாவின் முதல்தர கழகப் போட்டிகள் மற்றும் அவர் ஆடிய நாட்டின் கால்பந்துக் கூட்டிணைவுகளில் அதிக அளவு கோலடிக்க உதவிய "அசிஸ்டு"களை ஏற்படுத்தியவர் ஆவார்; அவ்வாண்டில் மொத்தம் 25 அசிஸ்டுகள் செய்தார். 2012-ஆம் ஆண்டில் எசுப்பானியாவின் லா லீகா கூட்டிணைவில் 17 அசிஸ்டுகளுடன் முதல் இடம் பெற்றார். மேலும், 2010 உலகக்கோப்பை கால்பந்து மற்றும் யூரோ 2012 போட்டிகளில் அதிக அசிஸ்டுகள் ஏற்படுத்திய வீரர்களில் ஒருவராக விளங்கினார்; இவ்விரு போட்டிகளிலும் இவர் மூன்று அசிஸ்டுகள் பெற்றார்.
# மெசுத் ஓசில்

## கழகத் தொழில் வாழ்க்கை

### கெல்சென்கிர்சென் மற்றும் றொட்-வெயிசு எசென்

மெசுட் ஓசில் தனது இளமைப் பருவத்தில் கெல்சென்கிர்சென்லிலுள்ள கழகங்களுக்காக விளையாடத் தொடங்கியதன் மூலம் காலபந்தாட்ட உலகில் நுழைந்தார். அதன் பிறகு றொட்-வெயிசு எசென் கழகத்திற்காக ஐந்து ஆண்டுகள் வருடங்கள் விளையாடினர்.
# மெசுத் ஓசில்

## கழகத் தொழில் வாழ்க்கை

### ஷால்கெ 04

2005ல் இவர் சால்கெ 04 கால்பந்துக் கழகத்தின் இளையோர் பிரிவில் சேர்ந்தார். அங்கு இவர் ஒரு நடுக்கள வீரராக இருந்தார் .அத்துடன் அன்று இவரது இலக்கம் 17 ஆகும். லிகாபொகல் போட்டிகளின் பொது லின்கன் எனும் வீரர் இடைநிறுத்தப்பட்டதால் பாயர் லெவெர்குசென் மற்றும் பயெர்ன் முனிச் கழகங்களுடனான போட்டியில் தாக்கும் நடுக்கள வீரராக (Attacking midfielder) ஷால்கெ 04 அணிக்காக விளையாடினர். இதுவே இவர் முதலாவது தாக்கும் நடுக்கள வீரராக விளையாடிய போட்டியாகும். சால்கெ கால்பந்துக் கழகத்தின் முதல்தர அணியில் இடம்பிடித்தபின்னர், "அடுத்த பெரிய பெயர்" ஆகும் வாய்ப்புடன் இருப்பதாகக் கூறப்பட்டார். ஆனால் சால்கெ அளித்த, ஆண்டுக்கு €1.5 மில்லியன் சம்பளம் தனக்குப் போதாது என்று தெரிவித்த பின்னர், சனவரி 2008-இல் மற்றொரு செருமானிய முதல்தரக் கால்பந்துக் கழகமான வெர்தர் பிரெமனுக்கு மாற்றலானார்.